CELEX: 62019TN0635
Language: et
Date: 2019-09-25 00:00:00
Title: kohtuasi T-635/19: 25. septembril 2019 esitatud hagi – Fondazione Cassa di Risparmio di Pesaro jt versus komisjon

11.11.2019   
            
            
               ET
            
            
               Euroopa Liidu Teataja
            
            
               C 383/72
            
         
      25. septembril 2019 esitatud hagi – Fondazione Cassa di Risparmio di Pesaro jt versus komisjon
      (kohtuasi T-635/19)
      (2019/C 383/80)
      Kohtumenetluse keel: itaalia
      
         Pooled
      
      
         Hagejad: Fondazione Cassa di Risparmio di Pesaro (Pesaro, Itaalia), Montani Antaldi Srl (Pesaro), Fondazione Cassa di Risparmio di Fano (Fano, Itaalia), Fondazione Cassa di Risparmio di Jesi (Jesi, Itaalia), Fondazione Cassa di Risparmio della Provincia di Macerata (Macerata, Itaalia) (esindajad: advokaadid A. Sandulli ja B. Cimino)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada Euroopa Komisjoni lepinguline vastutus, kuna ta takistas Itaalia ametiasutustele õigusvastaste juhiste andmisega Banca delle Marche rekapitaliseerimist Fondo Interbancario italiano per Tutela dei Depositi (Itaalia hoiuste kaitseks mõeldud pankadevaheline fond, edaspidi „FITD“) kaudu;
               
            
                  —
               
               
                  mõista Euroopa Komisjonilt välja hüvitis hagejatele tekitatud kahju eest, hinnates seda vastavalt põhjendustes osutatud kriteeriumidele või mõnel muul alusel, mida peetakse õiglaseks;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kahju hüvitamise nõue ei ole vastuvõetav.
                  
                              —
                           
                           
                              Sellega seoses väidavad hagejad, et väidetava kahju tekitajaks on ELi institutsioon, kuigi Banca Marche kriisilahendusmeetmed on ametlikult vastu võetud liikmesriigi ametiasutuse poolt. Banca d’Italia ei kasutanud sisuliselt mingit kaalutlusõigust, ta tegutses nimelt täpsete juhiste järgi, mille oli andnud Euroopa Komisjon. Lisaks see, kuidas komisjon oma pädevust kasutas, ei andnud hagejatele võimalust esitada Üldkohtule tavalist tühistamishagi, mistõttu kahju hüvitamise hagi oli ainus võimalus menetlust läbi viia.
                           
                        
            
                  2.
               
               
                  Teine väide, et liidu õigust on oluliselt või ilmselgelt rikutud.
                  
                              —
                           
                           
                              Sellega seoses väidetakse, et Euroopa Komisjon takistas Banca delle Marche rekapitaliseerimist FITD kaudu, eeldades, et sekkumine tähendab riigiabi andmist. Pankadevaheline fond on aga eraõiguslik isik, kes kasutab erasektori vahendeid ega ole ühegi riigiasutuse kontrolli all, nagu ka Üldkohus on hiljuti tuvastanud kohtuasjas Tercas vs. komisjon (liidetud kohtuasjad T-98/16, T-196/16 ja T-198/16). Seega oli päästmine igati õiguspärane, turureeglitele vastav. Ilmneb seega, et rikkumine on oluline ja ilmselge, arvestades vastava valdkonna selget õigusraamistikku, ELi kohtute väljakujunenud praktikat ja Euroopa Komisjoni kaalutlusõiguse puudumist.
                           
                        
            
                  3.
               
               
                  Kolmas väide, et on tekitatud kahju.
                  
                              —
                           
                           
                              Sellega seoses väidetakse, et hagejatele tekitatud kahju tegelik ja ainus põhjus on Euroopa Komisjoni vaidlusalune tegevus. Menetlusdokumentidest nähtub nimelt selgelt, et: (i) Itaalia ametiasutused otsisid Banca delle Marche kõikvõimalikke alternatiivseid kriisilahendusi ja Euroopa Komisjoni vastuseis muutis need võimatuks; (ii) need alternatiivsed lahendused oleks olulisel määral piiranud kahjulikke tagajärgi aktsionäridele ja võlakirjaomanikele.
                           
                        
            
                  4.
               
               
                  Neljas väide, mis käsitleb kahju hüvitamist.
                  
                              —
                           
                           
                              Sellega seoses väidetakse, et kahju hindamisel on võetud arvesse jääkväärtust, mille hagejate omandis olevad Banca Marche allutatud võlakirjad ja aktsiad oleks säilitanud, juhul kui FITD oleks likvideerimise asemel viinud lõpule panga rekapitaliseerimise.